जांच टीम के हवाले से विधायक सुदामा प्रसाद ने कहा कि भोजपुर में भी अब किसानों को आत्महत्या के लिए मजबूर होना पड़ रहा है. यह दिखलाता है कि हमारी सरकारें किसानों और खासकर बटाईदार किसानों के अधिकारों के प्रति पूरी तरह बेईमान हैं. दशरथ बिंद ने 8 अप्रैल की सुबह भुवनेश्वर सिंह के आम के बगीचे में फांसी लगाकर आत्महत्या कर ली. उन्होंने दो बिगहा जमीन पर बटाई पर खेती की थी. साथ में घाघर में दो व देवरिया में आम का बगीचा 2 लाख रुपया कर्ज लेकर लिया था. दो दिन पहले हुई ओलावृष्टि की वजह से फसल मारी गई व आम के टिकोले पूरी तरह बर्बाद हो गए. फसल की तबाही और भारी कर्ज के दबाव में आकर उन्होंने हताशा में यह कदम उठाया.